Na základe uznesenia vlády SR
                                                                             č. …….z ………..  2002                                                                                        

Vláda Slovenskej republiky

podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

m e n í

rozhodnutie Ministerstva pre správu a privatizáciu národného majetku Slovenskej republiky (ďalej len “ministerstvo”)   č. 429 z 22.2.1996, Spis č.: KM – 37/96 o privatizácii podniku Slovenské liečebné kúpele, štátny podnik so sídlom v Bardejovských Kúpeľoch v znení rozhodnutia č. 702/1996, vydaného uznesením Prezídia Fondu národného majetku Slovenskej republiky (ďalej len “fond”) č. 6/LIX dňa 30.10.1996, ktorým sa mení rozhodnutie č. 429 a v znení Dodatku k rozhodnutiu č. 429 vydaného ministerstvom dňa 5.2.1997 pod číslom spisu KM-1/1997 a Dodatku druhého k rozhodnutiu č. 429, vydaného ministerstvom dňa 15.11.1997 pod číslom KM-2161/1999 a rozhodnutia fondu č. 923/1999 zo 16.2.1999 takto:

“Časť A bod 3 rozhodnutia č. 702/1996 písmeno b/  znie:

b.1/    18,40 %     t.j. 53 944 ks akcií           podľa § 28 ods. 5 zákona č. 190/1995 Z.z.
b.2/    0,09 %  t.j.   265 ks akcií                    vyporiadanie reštitučného nároku vydaním akcií         
                                                                      spoločnosti oprávneným osobám podľa         
                                                                      rozhodnutia    MSPNM SR 
b.3/  20,51 %  t.j.   60 157 ks akcií             naloženie podľa § 28 ods. 8 zákona”

Ostatné ustanovenia  rozhodnutia č. 429 v znení rozhodnutia č. 702 a dodatkov k rozhodnutiu č. 429 zostávajú nezmenené. 

Odôvodnenie:

Fond národného majetku Slovenskej republiky v súlade s rozhodnutím o privatizácii založil podľa notárskej zápisnice zo dňa 25.11.1996 akciovú spoločnosť BARDEJOVSKÉ KÚPELE a.s. so sídlom Bardejovské Kúpele, PSČ 086 31, IČO: 36 168 301. Na akciovú spoločnosť prešli všetky práva a záväzky zrušeného štátneho podniku.

Fond nenaložil s 20,51 %-nou  majetkovou účasťou na podnikaní spoločnosti BARDEJOVSKÉ KÚPELE a.s. v plnom rozsahu podľa rozhodnutia o privatizácii. Táto majetková  účasť bola pôvodne určená rozhodnutím o privatizácii na naloženie podľa rozhodnutia, ktoré vydá Prezídium fondu v súlade s § 28 ods. 5 zákona. Nakoľko dňa 13.4.2000 nadobudla účinnosť novela zákona č. 92/91 Zb. (zákon č. 122/2000 Z.z.) fond môže nakladať so svojom majetkovou účasťou len  podľa § 28 ods. 8 zákona. 

 Fond národného majetku Slovenskej republiky má zámer svoju 20,51%-nú  majetkovú účasť na podnikaní v spoločnosti BARDEJOVSKÉ KÚPELE a.s. predať    p r i a m y m    p r e d a j o m  záujemcovi, ktorého vyberie na základe výberového konania.

Poučenie:

Táto zmena rozhodnutia  nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                     Ministerstvo zdravotníctva  Slovenskej republiky
                     Fond národného majetku Slovenskej republiky

Uvodné slovo

“Návrh na zrušenie a zmenu rozhodnutí o privatizácii podniku ISTROCHEM, štátny podnik Bratislava” predkladá naše ministerstvo na základe žiadosti FNM SR.

Dňa 26.9.1994 bola na základe rozhodnutia ministerstva č. 178 založená akciová spoločnosť z časti majetku štátneho majetku ISTROCHEM Bratislava a časť majetku bola určená na bezodplatný prevod na obec Bratislava, mestská časť Bratislava, Nové Mesto. Rozhodnutím o založení akciovej spoločnosti bolo rozdelenie akcií: 3 % RIF. 86 % ponuka do kupónovej privatizácie a 11 % na predaj.

Pôvodné rozhodnutie ministerstva však bolo zmenené dňa 21.10.1994 z dôvodu zníženia hodnoty majetku vkladaného do akciovej spoločnosti, zníženía základného imania v dôsledku opravy nesprávne uvedenej účtovnej hodnoty pozemkov.

K ďalšej zmene rozhodnutia ministerstva  a vydaniu nového dňa 11.5.1995 došlo v dôsledku zrušenia súhlasu mestského zastupiteľstva Bratislava Nové mesto o bezodplatnom prevode. Na základe uvedeného sa pôvodné rozhodnutia menilo na vklad celého majetku (nie časti) štátneho podniku ISTROCHEM Bratislava do akciovej spoločnosti s úpravou rozdelenia akcií 63 % ponika do kupónovej privatizácie a 34 % predaj akcií.

Prezídium FNM SR vydalo dňa 7.11.1996 rozhodnutie o priamom predaji 67 % podielu akcií kupujúcemu Chemické závody Bratislava, a.s. Z dôvodu nesplnenia zmluvných podmienok FNM od zmluvy odstúpil 2.7.1999.

V dôsledku odstúpenia od zmluvy (67 % ) a nezrealizovanej ponuky do kupónovej privatizácie (24,63%)  FNM v súčasnosti má na účte vedenom v SCP 3 921 102 ks akcií,  v menovitej hodnote 1 00,- Sk, čo predstavuje 91,63 % -nú majetkovú účasť na podnikaní spoločnosti Istrochem a.s. Bratislava.

Prezídium FNM SR uznesením zo dňa 28.5.2001 na návrh Výkonného výboru schválilo návrh na zmenu rozhodnutia ministerstva a zrušenie rozhodnutia Prezídia, ako aj  priamy predaj 91,63 % podielu na základe výsledkov výberového konania.

Materiál bol dňa 8. októbra 2001 na rokovaní PEM odporučený predložiť na rokovanie vlády.